**Til:** tips@lilleviktidende.no  
**Emnefelt:** PM: Ola Nordmann er Lillevik Høyres nye ordførerkandidat

**Ola Nordmann er Lillevik Høyres nye ordførerkandidat**

**X dato ble Ola Nordmann (40) enstemmig valgt som Lillevik Høyres nye ordførerkandidat ved valget i 2023. Han overtar etter Kari Nordmann (62).**

– Jeg vil takke Lillevik Høyre for tilliten. Jeg er stolt og ydmyk, og gleder meg til å jobbe dag og natt for at Lillevik igjen skal bli blått. Selv om mye er bra i Lillevik, kan mye også bli bedre. Høyre har de beste løsningene for kommunen vår. Nå skal vi ut og treffe velgere, og sette sammen laget som skal bringe oss til valgseier i 2023, sier Ola Nordmann, som har sittet i kommunestyret siden 2015.

Ola Nordmann overtar stafettpinnen fra Kari Nordmann, som var ordfører i kommunen fra 2011 til 2019. Kari Nordmann har stor tro på sin etterfølger.

– Ola Nordmann er en dyktig politiker, ombudsmann og – ikke minst – et godt menneske. Jeg er ikke i tvil om at han vil bli en god og samlende ordfører for hele Lillevik, sier Kari Nordmann, som ikke tar gjenvalg i 2023.

Før han gikk inn i politikken, jobbet Ola Nordmann som lærer ved Lilleåsen skole. Han er tydelig på at det trengs en større satsning på skolene i Lillevik.

– Skole vil bli en viktig valgkampsak for Høyre. Vårt mål er at alle barn skal oppleve mestring og trives på skolen. Da må vi satse på lærerne, sørge for gode skolebygg og gjøre skolen bedre tilpasset hver enkelt elev. Jeg ser frem til å utvikle Lillevikskolen sammen med lærerne, elevene og foreldrene, konstaterer en valgkampklar Ola Nordmann.

De andre kandidatene på Lillevik Høyres liste blir nominert X dato.